CENTEL บวก 3% โบรกฯชี้กำไร Q1/61 ทำสถิติสูงสุดใหม่-ราคาลุ้นทำนิวไฮแนะซื้อเป้า 57 บ.
CENTEL บวก 3% โบรกฯชี้กำไร Q1/61 ทำสถิติสูงสุดใหม่-ราคาลุ้นทำนิวไฮแนะซื้อเป้า 57 บ. โดย ณ เวลา 12.26 น. อยู่ที่ระดับ 52.50 บาท บวก 1.50 บาท หรือ 2.94% ด้วยมูลค่าซื้อขาย 138.42 ล้านบาท
30 เม.ย. 2561

ผู้สื่อข่าวรายงานว่า บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 12.26 น. อยู่ที่ระดับ 52.50 บาท บวก 1.50 บาท หรือ 2.94% ด้วยมูลค่าซื้อขาย 138.42 ล้านบาท

บล.บัวหลวง ระบุว่า Tourism and Leisure: All-time high 1Q18 result forecast ประเมินกำไรหลักของกลุ่มใน 1Q18 ทำสถิติสูงสุดใหม่ ที่ 3 พันล้านบาท เพิ่มขึ้น 3% เทียบช่วงเดียวกันของปีก่อน และ 32% เทียบไตรมาสก่อนหน้า (ปัจจัยด้านฤดูกาล) โดยคาด CENTEL และ ERW จะรายงานกำไรทำสถิติสูงสุดใหม่
ในขณะที่คาดกำไรหลักของ MINT จะทรงตัว เทียบช่วงเดียวกันของปีก่อน จากฐานที่สูง เรามองว่าในช่วง Low season ของการท่องเที่ยวไทยใน 2Q-3Q18 ผลการดำเนินงานของ MINT จะกลับมาปรับตัวดีกว่ากลุ่ม หนุนโดยปัจจัยด้านฤดูกาลในยุโรป, ฐานต่ำปีที่แล้ว และรับรู้ผลของการปรับปรุงพื้นที่ที่แล้วเสร็จ
บล.ดีบีเอส วิคเคอร์ส ระบุว่า สำหรับการ Scan หุ้นที่มีโอกาสทำ New high ที่เข้ามาใหม่เป็น TRUE, SGP, GPSC, GLOBAL, BEM, JMART, TFG ที่ยังคงอยู่ใน List ได้แก่ BJC, CENTEL, TVO, PSL หุ้นที่หลุด List คือ WHA, TISCO, BDMS, PTG, ERW และที่ให้หาจังหวะ Take profit เป็น JWD, ADVANC, KTC, CPN, HUMAN, AOT
สำหรับ CENTEL คาดการณ์กำไรหลัก 1Q61 เติบโตแข็งแกร่ง 11% y-o-y แรงผลักดันสำคัญมาจากธุรกิจโรงแรม          อัตราการเติบโตรายได้เฉลี่ยต่อห้อง (RevPar) ใน 1Q61 ควรจะเติบโต 4% ด้านธุรกิจอาหารอัตราเติบโตสาขาเดิม (SSSG) ยังอยู่ในโซนแดงเป็น -0.5%
คาดว่าอัตราการเติบโตกำไรหลักตลอดปี 61 เป็น 14% แรงหนุนนำยังเป็นธุรกิจโรงแรม ด้วยการปรับขึ้นอัตตราค่าห้องพักโรงแรมได้ คงคำแนะนำ ซื้อ ด้วยราคาพื้นฐาน 57.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 12%